b'\n_START_ARTICLE_\nDelnoopla\xc5\xa1\xc4\x8dena krogla z votlo konico\n_START_PARAGRAPH_\nDelnoopla\xc5\xa1\xc4\x8dena krogla z votlo konico (angle\xc5\xa1ko Hollow point bullet, tudi Jacketed, Hollow Point; kratica JHP) je primer delno oplo\xc5\xa1\xc4\x8dene krogla, pri \xc4\x8demer je slednja zasnovana tako, da se raz\xc5\xa1iri potem, ko vstopi v tar\xc4\x8do in na ta na\xc4\x8din povzro\xc4\x8da ve\xc4\x8dje strelne rane. V nasprotju s polnoopla\xc5\xa1\xc4\x8deno kroglo, pla\xc5\xa1\xc4\x8d ne prekriva celotne krogle in obmo\xc4\x8dje okoli konice krogle je pu\xc5\xa1\xc4\x8deno neprekrito; v sredini krogle pa je vdolbina. Ker ima ta tip krogle manj\xc5\xa1o prebojnost kot polnoopla\xc5\xa1\xc4\x8dena krogla (FMJ), obenem pa z razdaljo tudi hitreje izgublja na natan\xc4\x8dnosti zadetka, se take krogle uporabljajo tudi za kontrolirano penetracijo; zaradi manj\xc5\xa1e oz. skoraj ni\xc4\x8delne nevarnosti repenetracije jo uporabljajo zra\xc4\x8dni mar\xc5\xa1ali, saj se na ta na\xc4\x8din zmanj\xc5\xa1a mo\xc5\xbenost sekundarne penetracije._NEWLINE_Krogla ima tako dvojni namen delovanja: (1) z raz\xc5\xa1iritvijo znotraj tar\xc4\x8de povzro\xc4\x8di ve\xc4\x8djo po\xc5\xa1kodbo tkiva in (2) celotna kineti\xc4\x8dna energija krogla se prenese na telo, s \xc4\x8dimer se povzro\xc4\x8dijo obse\xc5\xbenej\xc5\xa1e strelne rane v primerjavi s polnooplo\xc5\xa1\xc4\x8deno kroglo._NEWLINE_Posebna oblika delnoopla\xc5\xa1\xc4\x8dene krogle z votlo konico je krogla, katere votla konica se nadaljuje v t. i. votlino oz. luknjo (cavity) znotraj same krogle, ki povzro\xc4\x8di \xc5\xa1e ve\xc4\x8dje po\xc5\xa1kodbe kot pri klasi\xc4\x8dni votli konici.'